**Upcom / Οκτώβριος 20: Δελτίο Τύπου**

**Στρατηγική συνεργασία COUCHBASE Inc και UPCOM για Ελλάδα και Κύπρο**

H **UPCOM**, η καινοτόμα και σύγχρονη εταιρεία πληροφορικής ανακοινώνει τη στρατηγική της συνεργασία με την εταιρεία **COUCHBASE** Inc. με στόχο την προώθηση και την υποστήριξη στην Ελλάδα και Κύπρο της μη σχεσιακής βάσης δεδομένων (**NoSQL**) που η COUCHBASE έχει αναπτύξει.

Η **COUCHBASE** αποτελεί μία από τις δυναμικότερες εταιρείες στον τομέα των μη σχεσιακών βάσεων δεδομένων με εγκαταστάσεις σε όλο τον κόσμο. Με έδρα την **Καλιφόρνια**, έχει αποσπάσει σημαντικές διακρίσεις για την καινοτόμα τεχνολογία της.

Στο πελατολόγιο της **COUCHBASE** περιλαμβάνονται ενδεικτικά εταιρείες όπως **BP**, **CENTRICA, PG&E, PROXIMUS, ORANGE, PVH, TOMMY HILFIGER, TESCO, EBAY, LINKEDIN, CARREFOUR** και **REVOLUT** καλύπτοντας κλάδους εφαρμογής όπως τηλεπικοινωνίες, ΜΜΕ, υγεία, χρηματοπιστωτικό, τουρισμό, λιανική, «έξυπνων ενεργειακών δικτύων», κλπ

Όπως δήλωσε ο **CEO** της **UPCOM** κ. **Κ. Φλωκος**, *«Η απόφαση της COUCHBASE να επιλέξει σαν συνεργάτη UPCOM για την Ελληνική και Κυπριακή αγορά καθώς και να εμπιστευτεί τις υπηρεσίες μας, μας δίνει μεγάλη ικανοποίηση και ταυτόχρονα επιβεβαιώνει την δυναμική της UPCOM και την ποιότητα των υπηρεσιών μας».*

Από την πλευρά του ο κ. **Xavier Chabannes**, Alliance & ISV Director Southern Europe της COUCHBASE, δήλωσε, *«Βλέπουμε σημαντική ζήτηση σε όλο τον κόσμο για τη βάση δεδομένων μας NoSQL αυτή τη στιγμή και είμαι ευτυχής που συνεργάζομαι με την* ***Upcom*** *για την υποστήριξη της ελληνικής και της κυπριακής αγοράς. Οι μεγαλύτερες εταιρείες λιανικής πώλησης, χρηματοοικονομικών υπηρεσιών, τηλεπικοινωνιών και μέσων χρησιμοποιούν τη NoSQL της Couchbase και προσβλέπω στη χρήση της και εδώ στη περιοχή».*

**Σχετικά με την Upcom**

Η Upcom με εμπειρία 20 ετών στον χώρο του ΙΤ, αποτελεί μία δυναμική, πρωτοπόρο και σύγχρονη εταιρεία πληροφορικής. Η Εταιρεία παρέχει ολοκληρωμένες web και mobile λύσεις, βοηθώντας τις επιχειρήσεις στον εκσυγχρονισμό και την ανάπτυξή τους στο ψηφιακό περιβάλλον. Οι δεξιότητες και η εξειδίκευση της ομάδας της Upcom διασφαλίζουν τον ολιστικό ψηφιακό μετασχηματισμό των οργανισμών, ο οποίος βελτιώνει σημαντικά τόσο τις επιχειρηματικές δραστηριότητες όσο και την εμπειρία των πελατών.

Στόχος της Upcom είναι να παρέχει απόλυτες και ολοκληρωμένες λύσεις και προϊόντα που αντικατοπτρίζουν τις εξαιρετικές δεξιότητες μηχανικής αλλά και την κομψή αισθητική της πρωτοπόρου σχεδίασης. Οι θεμελιώδεις αξίες της Εταιρείας αναφέρονται στη δημιουργία μακροπρόθεσμων στρατηγικών συνεργασιών με το πελατολόγιό της ξεπερνώντας τις προσδοκίες και διατηρώντας υψηλό επίπεδο αποτελεσματικότητας και διαφάνειας. Μάθετε περισσότερα στο [www.upcom.eu](http://www.upcom.eu)